NaiveNeuron/SloPal huggingface dataset:
Raši, Richard, poslanec NR SR (2012-12-18):
Vážený pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Danko, Andrej, predseda NR SR (2019-11-28):
Ďakujem. Vyhlasujem rozpravu za skončenú. Chce k rozprave zaujať stanovisko ešte navrhovateľ? Nech sa páči.
Nemec, Richard, poslanec NR SR (2023-02-08):
... cieľom návrhu zákona je zjednodušiť administratívne podávanie daňových priznaní športových odborníkov, ak majú príjmy z inej samostatnej zárobkovej činnosti. Ak nepatria do príjmov zo závislej činnosti. Trošku pomáhame týmto zákonom športovým odborníkom v tom zmysle, že máme veľa športových odborníkov, ktorí majú závislú činnosť a pracujú len cez víkendy, ako sú napríklad rozhodcovia, zapisovatelia a takýto dobrovoľníci. Čiže im dávame na dobrovoľné rozhodnutie, či ich, či si uplatnia tento príjem, ktorý majú za túto činnosť, neni ich hlavný príjem, či si uplatnia zrážkovú daň, a tým pádom odbúravame administratívu v tom zmysle, že ich v piatok nemusia nahlasovať na sociálku a zdravotku a v pondelok odhlasovať. Takto zaplatia len zrážkovú daň a sú voči štátu, voči štátu nemajú potom žiadne podlžnosti. Samozrejme, už som spomínal, že je dobrovoľné, čiže aj napríklad tí tréneri, ktorí nie je to ich hlavný príjem, nie je to ich hlavná pracovná náplň, je to len taká tá dodatková v zmysle toho, že majú normálnu prácu a môžu si uplatniť túto zrážkovú daň v tom dodatkovom, dodatkovej práci ako mládežnícki tréneri, ktorí rôzne s tým zaobchádzali, a takúto možnosť im dávame, že uplatnia si zrážkovú daň, a tým pádom tie subjekty, ktoré im túto dodatkovú prácu dávajú, im uplatnia zrážkovú daň. Zahlásia si to na príslušný daňový úrad, a tým pádom sú voči štátu, akože je to čisté a v tom zmysle aj trošku tej šedej ekonomiky odbúrame v tom zmysle, že, že uplatnia si túto zrážkovú daň a, samozrejme, rátame nie s nulovým, ale s navýšením do štátneho rozpočtu. Ešte som spomínal, že nemá to vplyv na štátny rozpočet a, samozrejme, týchto športových odborníkov. Nedali sme tam športovcov, aby nám, aby nemali sklony to zneužívať, že v podstate si dajú len túto zrážkovú daň a neplatili by si odvody, kde už v minulosti došlo k tomu, že tieto odvody boli odpustené a dochádzalo k tomu, že mali tam veľký schodík, čo sa týka do dôchodku alebo materskú pri ženách. Takže z krátkosti zatiaľ toľko, som pripravený odpovedať aj na vaše prípadné otázky a budem rád, keď posunieme toto cez prvé čítanie a potom budeme ďalej. Ďakujem veľmi pekne.
Laurenčík, Milan, podpredseda NR SR (2021-02-24):
Ďakujem. Reakcia na faktické poznámky, pán poslanec Miroslav Suja, nech sa páči.
Paška, Pavol, predseda NR SR (2014-11-08):
Pán poslanec, ja to budem opakovať, pretože je to téma, ku ktorej som sa už vyjadroval niekoľkokrát. Ja skutočne nie som ani žiadny policajt, ani nie som váš strážca, ani váš kontrolór. Ja jednoducho som človek a poslanec s takým istým mandátom ako vy. A skutočne, dajte návrh do ústavy, že teda existuje takáto možnosť v Národnej rade, kto ju bude vykonávať. Ja viem, že je to téma, ale, prepáčte, skutočne skúsme zachovať nejakú úroveň normálnu. Takže o tom nemôžem dať ani hlasovať, pretože teoreticky zabezpečiť, je tu evidentne, Národná rada nie je uznášaniaschopná, takže nemôžem dať o tom hlasovať. (Reakcie z pléna.) Alebo môžem teda, dobre. Takže budeme hlasovať, o čom teda? Že má Kancelária Národnej rady zakúpiť Dräger? Dobre. Tak hlasujeme, dobre? (Hlasovanie. Prítomných 25 poslancov, za 23, proti 0, zdržal as 1, nehlasoval 1.) Nie sme uznášaniaschopní. Takže, pán poslanec, keď budeme, tak dám o tom hlasovať. Poprosím, pán poslanec Matovič, ešte procedurálny návrh.
Ľ. Rošková, poslankyňa: (2007-02-06):
V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Cieľom návrhu zákona je predĺženie zákonnej dovolenky o jeden týždeň manželovi v čase narodenia dieťaťa a zlepšiť životné podmienky rodín s deťmi. Návrh zákona je v súlade s Ústavou Slovenskej republiky a s medzinárodnými zmluvami, ktorými je Slovenská republiky viazaná. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave prerokuje návrh zákona v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady v znení neskorších predpisov v súlade s rozhodnutím predsedu Národnej rady Slovenskej republiky č. 174 z 11. januára 2007 prideliť návrh zákona (tlač 184) na prerokovanie Ústavnoprávnemu výboru Národnej rady Slovenskej republiky, Výboru Národnej rady pre financie, rozpočet a menu, Výboru Národnej rady pre ľudské práva, národnosti a postavenie žien a Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady pre sociálne veci a bývanie. Súčasne ďalej navrhujem, aby ho prerokovali výbory, ktorým bol uvedený návrh pridelený, v lehote do 15. marca 2007 a gestorský výbor v lehote do 16. marca 2007. Ďakujem a prosím, otvorte rozpravu.
Kollár, Boris, predseda NR SR (2023-06-21):
Prosím, prezentujme sa a hlasujme. (Hlasy v sále.) (Hlasovanie.) Prítomných 129, za 125, 4 nehlasovali. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Kollár, Boris, predseda NR SR (2020-05-20):
Ďakujem. Prosím, prezentujme sa a hlasujme. (Hlasovanie.) Prítomných 129 poslancov, za 98, proti 3, zdržali sa 25, nehlasovali 3. Konštatujem, že Národná rada schválila uznesenie k návrhu na vymenovanie stálych delegácií. Pani poslankyne, páni poslanci, v rokovaní pokračujeme návrhom vlády na skrátené legislatívne konanie o vládnom návrhu zákona, ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov v znení zákona č. 119/2019 Z. z. Návrh vlády má parlamentnú tlač 111. Prosím podpredsedu vlády a ministra hospodárstva Slovenskej republiky Richarda Sulíka, aby návrh vlády odôvodnil. Keďže nám pán minister ešte neprišiel, príde za 3 minúty, vyhlasujem päťminútovú prestávku. (Päťminútová prestávka.) (Po prestávke.)
Bugár, Béla, podpredseda NR SR (2019-12-05):
Prezentujme sa a hlasujme o návrhu prerokovať tento poslanecký návrh zákona v treťom čítaní ihneď. (Hlasovanie.) Prítomných 122, za 83, proti 26, zdržalo sa 11 poslancov, 2 nehlasovali. Sme v treťom čítaní . Otváram rozpravu v rámci tretieho čítania. Konštatujem, že do rozpravy sa nehlási nikto. Vyhlasujem ja za skončenú. Nech sa páči.
Sulík, Richard, predseda NR SR (2011-04-05):
Ďakujem. Poprosím tento zápis. No a teraz už tá prestávka. (Prestávka.) (Po prestávke.) Vážené panie poslankyne, vážení páni poslanci, pokračujeme v prerušenom rokovaní hlasovaním v prvom čítaní o vládnom návrhu zákona č. 184/1999 Z. z. o používaní jazykov národnostných menšín. Ale ešte predtým, ako pristúpime k tomuto hlasovaniu, dám hlasovať o dvoch procedurálnych návrhoch, ktoré v piatok ku koncu rokovania predniesol pán podpredseda Fico. Budeme hlasovať o každom návrhu samostatne. Prvý návrh znie, aby pán Jurčík znovu predniesol tieto návrhy za prítomnosti príslušného ministra vlády, ktorý za vládu Slovenskej republiky predkladá tento návrh zákona. By som len chcel doplniť, že pán Jurčík už zopakoval toto prečítanie, Národná rada sa na tom uzniesla. Toto sa stalo už v piatok. Čiže, páni poslanci, hlasujte, prosím, teraz o tomto. Nech sa páči.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 120, za 79, proti 17, zdržalo sa 18, nehlasovali 6. Konštatujem, že sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nie je tomu tak. Vyhlasujem rozpravu za skončenú. Pristúpime k hlasovaniu o návrhu zákona ako o celku. Nech sa páči, pán spravodajca, uveďte hlasovanie.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 140 poslancov, za 116, proti 0, zdržalo sa 23, nehlasoval 1. Konštatujem, že sme uvedený návrh schválili a teda tento návrh zákona prerokujeme v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Nicholsonová, Lucia, podpredsedníčka NR SR (2016-04-28):
Nie, nikomu to neprekáža, ja som vás len chcela...
Grendel, Gábor, podpredseda NR SR (2020-05-13):
Pán poslanec, prepáčte, pani poslankyni Marcinkovej zjavne nie je po vôli, aby ste ju používali, s prepáčením, ako vizuálnu pomôcku, takže poprosím vás, aby ste...
T. Galbavý, poslanec: (2008-09-23):
Národná rada Slovenskej republiky uznesením č. 881 zo 17. júna 2008 pridelila vládny návrh zákona o Tlačovej agentúre Slovenskej republiky a o zmene niektorých zákonov (tlač 656) na prerokovanie v druhom čítaní vo výboroch: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre kultúru a médiá. Ako gestorský výbor určila Výbor Národnej rady Slovenskej republiky pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený neoznámili v určenej lehote gestorskému výboru žiadne stanovisko k predmetnému návrhu zákona § 75 ods. 2 rokovacieho poriadku. Vládny návrh zákona o Tlačovej agentúre Slovenskej republiky a o zmene niektorých zákonov (tlač 656) prerokovali výbory, ktorým bol pridelený nasledovne: Ústavnoprávny výbor Národnej rady Slovenskej republiky uznesením č. 423 z 2. septembra 2008 odporučil Národnej rade Slovenskej republiky návrh zákona schváliť so zmenami a doplnkami uvedenými v prílohe uznesenia. Výbor Národnej rady Slovenskej republiky pre financie, rozpočet a menu uznesením č. 340 z 3. septembra 2008 odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi uvedenými v prílohe uznesenia. Výbor Národnej rady Slovenskej republiky pre kultúru a médiá prerokoval návrh zákona z 2. septembra 2008 a neprijal uznesenie, nakoľko pri hlasovaní nebol uznášaniaschopný. Ďalšie body nebudem čítať, pretože ich máte pred sebou. Gestorský výbor na základe stanovísk výborov vyjadrených v ich uzneseniach uvedených pod bodom III tejto informácie rokoval 9. septembra 2008 o spoločnej správe výborov s odporúčaním dvoch výborov predmetný návrh zákona schváliť. Spoločnú správu výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní gestorský výbor neschválil, nakoľko návrh uznesenia nezískal podporu potrebnej nadpolovičnej väčšiny prítomných hlasov podľa § 52 ods. 4 zákona Národnej rady  Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Z uvedeného dôvodu spoločný spravodajca Tomáš Galbavý podá informáciu o výsledkoch rokovania výborov podľa § 80 ods. 2 rokovacieho poriadku. Pán predsedajúci, z mojej strany je to všetko. Poprosím vás, otvorte k tomuto bodu rozpravu. Využívam právo ako prvý a hlásim sa do rozpravy.
Kollár, Boris, predseda NR SR (2021-12-14):
Prosím, prezentujme sa a hlasujeme. (Hlasovanie.) Prítomných 144 poslancov, za 72, proti 26, zdržalo sa 44, 2 nehlasovali. Uvedený návrh sme neschválili. Konštatujem, že Národná rada sa uzniesla, že nebude pokračovať v rokovaní o návrhu zákona. Vážené pani poslankyne, vážení páni poslanci, pristúpime k hlasovaniu v druhom čítaní o vládnom návrhu zákona o štátnom rozpočte na rok 2022 (tlač 632). Vítam členov vlády Slovenskej republiky. Spoločným spravodajcom je predseda výboru pre financie a rozpočet poslanec Marián Viskupič, ktorého prosím, aby hlasovanie uvádzal. [Hlasovanie o vládnom návrhu zákona o štátnom rozpočte na rok 2022 (o návrhu rozpočtu verejnej správy na roky 2022 až 2024 ), tlač 632.]
Ďuriš Nicholsonová, Lucia, podpredsedníčka NR SR (2016-10-25):
Pán poslanec Suchánek, chcete reagovať na faktické poznámky? Musíte sa prihlásiť. Nie, nie je tomu tak? Dobre. Ďalším prihláseným do rozpravy je pán poslanec Žarnay. Nech sa páči.
Prostredník, Ondrej, poslanec NR SR (2024-01-19):
Ďakujem, pán predsedajúci. Pán poslanec Grendel, vďaka za tú indiánsku múdrosť. Áno, ak vám nejaký nadkritický počet ľudí povie, že ste opitý, tak sa stiahnite a nerobte tieto veci, lebo škodíte, škodíte nielen sebe ale aj ľuďom okolo. To, že táto koalícia je opitá mocou, včera pripomenul na bratislavskom Námestí Slovenského národného povstania aj predseda Progresívneho Slovenska Michal Šimečka tejto vládnej koalícii. A nadkritickí počet ľudí, ktorí boli na námestí, to potvrdili. Teda je tu veľmi veľa ľudí, ktorí vám hovoria, ste opití mocou. Áno, moc je droga. To nie je nič nové. Moc dokáže ľuďom zatemniť zdravý úsudok. Preto v demokracii majú opozíciu, preto v demokracii sú procesy nastavené tak, aby tu existovala možnosť povedať tým, ktorí sú pri moci, dajte pozor, lebo už vás tá moc opíja a zatemňuje vám mozog. Je tu niekoľko príznakov, ktoré sú pomerne jasné o tom, že táto koalícia je opitá mocou. Podobne ako pri alkohole stúpa sebavedomie, dochádza ku zhadzovaniu politických súperov, ku ich podceňovaniu. Vidíte, že koalícia stráca zmysel pre politickú stratégiu. No a napokon zvyšuje sa agresivita, vulgarizmy, a tak ako to často býva v stave opitosti, dochádza aj ku záchvatom búrlivých monológov. Ďakujem. (Potlesk.)
Kaník, Ľudovít, poslanec NR SR (2014-04-03):
Vážená pani podpredsedníčka, dovoľte mi, aby som podľa § 73 ods. 1 Národnej rady o rokovacom poriadku vystúpil v prvom čítaní k návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov, ako spravodajca určený výborom pre sociálne veci. Predseda Národnej rady Slovenskej republiky rozhodnutím č. 938 z 3. marca 2014 navrhol prideliť tento návrh zákona na jeho prerokovanie výborom a navrhol gestorský výbor na vrátenie lehôt, vrátane lehôt na jeho prerokovanie. Súčasne predseda Národnej rady konštatoval, že menovaný návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky. Návrh zákona odôvodnil navrhovateľ. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 odsek 3 písm. c) rokovacieho poriadku prerokuje predmetný návrh zákona v druhom čítaní. V súlade s § 74 odsek 1 zákona Národnej rady o rokovacom poriadku a citovaným návrhom predsedu Národnej rady odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady a Výboru Národnej rady pre sociálne veci. Za gestorský výbor navrhujem výbor pre sociálne veci, pričom odporúčam, aby výbory, ktorým bol uvedený návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pani predsedajúca, skončil som informáciu, prosím, otvorte rozpravu.
Bugár, Béla, podpredseda NR SR (2017-12-12):
Vyhlasujem rozpravu o tomto bode za skončenú. Pán navrhovateľ, chcete zaujať stanovisko k rozprave? Nech sa páči.
Bugár, Béla, podpredseda NR SR (2018-10-23):
Pán poslanec Kotleba.
Počiatek, Ján, minister dopravy, výstavby a regionálneho rozvoja SR (2013-06-20):
Ďakujem za slovo. Vážená pani predsedajúca, vážené dámy, vážení páni, vážený pán poslanec, zhotoviteľ realizuje práce na danom úseku v súlade so zmluvou o dielo podľa všeobecne zmluvných podmienok FIDIC Žltá kniha, kde je v zodpovednosti zhotoviteľa naprojektovať a zrealizovať dielo. Z uvedeného vyplýva, že práce na realizácii predmetného objektu, ako aj žiadosti na príslušný cestný správny orgán sú plne v kompetencii zhotoviteľa stavby. Obvodný úrad pre cestnú dopravu a pozemné komunikácie v Žiline vydal dňa 13. 6. 2013 povolenie na čiastočnú uzávierku cesty 1/18, v ktorom zaviazal zhotoviteľa stavby aj realizáciou prác v určitých termínoch a časových pásmach. Zhotoviteľ taktiež posúdil možnosť realizácie prác v noci, kde však avizoval zvýšenie nákladov, ktoré by navýšili zmluvnú cenu. Z toho vyplýva, že zhotoviteľ bude vykonávať práce v noci len za podmienky nariadenia zo strany stavebného dozoru, prípadne objednávateľa stavby, ale, samozrejme, za zvýšených nákladov, ktoré by boli zapríčinené príplatkami za prácu v noci, ako môže byť osvetlenie, prípadnú asistenciu Policajného zboru. Práce v noci sa môžu navyše odraziť aj na kvalite vykonávaných prác. Zároveň mi dovoľte vás informovať, že obmedzenie na cesty 1/18 z dôvodu výstavby diaľnice D1 Dubná Skala – Turany by mali trvať do 30. 6. 2013. Vážený pán poslanec, takmer všetci z nás máme negatívne skúsenosti s dopravnou situáciou v tomto mimoriadne exponovanom úseku medzi Žilinou a Martinom, a práve preto sa snažíme čo najrýchlejšie dobudovať túto nadradenú dopravnú infraštruktúru, v tomto prípade diaľničný úsek D1 Dubná Skala – Turany, a veríme, že tento stav sa týmto pádom výrazne zlepší. Ďakujem za slovo, skončil som.
Blaha, Ľuboš, podpredseda NR SR (2024-06-20):
Pán poslanec Jozef Hajko.
Grendel, Gábor, podpredseda NR SR (2022-05-05):
S reakciou na faktické poznámky pán poslanec Miroslav Žiak.
P. Hrušovský, podpredseda NR SR: (2001-12-04):
(Hlasovanie.) Prítomných je 107 poslancov. Prosím, pán poslanec Cuper, nespomínajte klobásky. Za 103, proti 2, zdržal sa 1, nehlasoval 1. Konštatujem, že návrh sme schválili. Pristúpime k tretiemu čítaniu o vrátenom návrhu zákona prezidentom Slovenskej republiky. Pýtam sa, či sa chce niekto prihlásiť do rozpravy z prítomných pánov poslancov. Nie je to tak. Preto vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním gestorského výboru, pán spoločný spravodajca, schváliť.
K. Tóthová, poslankyňa: (2002-06-20):
Predmetný návrh prešiel výbormi. Výbory, ktorým bol pridelený, všetky ho odporučili prijať. Legislatívny odbor nemá žiadne pripomienky a taktiež ho odporúča prijať. V spoločnej správe je záver s pozitívnym odporúčaním. V Legislatívnej rade vyvolal tento návrh pozornosť a bola požiadavka, aby sme nielen na Železnice a Železničnú spoločnosť, a. s., situovali právo predávať príslušné farebné kovy a iný kovový odpad, ale aby tieto pojmy sme nahradili pojmom „prevádzkovatelia dráh“. A obdobne aby nielen Správa ciest Slovenská mala výsadu predávať dopravné značky, teda len na ňu bolo obmedzené, ale na správcov pozemných komunikácií, pretože ide aj o mestskú dopravu. My sme v spolupráci s pánom podpredsedom Fogašom aj členmi Legislatívnej rady urobili pozmenenie týchto našich ustanovení a pani poslankyňa Mušková by ich ako pozmeňujúci návrh predniesla. Ja by som vás požiadala o ústretovosť, pretože nič sa nemení na filozofii, ktorá bola vo výboroch prerokovaná, jedine sa presnejšie určuje širším pojmom subjekty, na ktorých by dopadal príslušný legislatívny návrh. Takto formulované včera to bolo prerokované aj na zasadnutí vlády a na zasadnutí vlády a aj legislatívny odbor Úradu vlády, ako aj členovia vlády odsúhlasili prijatie tohto legislatívneho návrhu. Ja vám ďakujem za pozornosť a prosím, aby ste pri hlasovaní boli ústretoví.
Podmanický, Ján, poslanec NR SR (2015-01-28):
Ja som si nevymieňal. (Reakcia z pléna.) Áno, áno, pekne hovorím. Takže chcem vyzvať všetkých poslancov, ktorým ide o ochranu práv zamestnancov, aby sa nebáli podporiť vrátený zákon opätovne. Ďakujem pekne.
Bugár Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 131 poslancov, za 17, proti 60, zdržalo sa 54 poslancov. Konštatujem, že bod tretí sme neschválili. Nech sa páči.
Žiak, Miroslav, poslanec NR SR (2022-02-03):
Ďakujem, pán predseda, pôjdem postupne, alebo teda od konca. Jozef, to bude najrýchlejšie, ďakujem za podporu, však vidíme to obidvaja, čo sa deje, čo robia. No, pán Urban, veď vy ste pomerne erudovaný, vzdelaný človek, očkovaný človek. Viete, že tá vakcína pomáha, hej. Tak mi vysvetlite, čo robíte v strane, ktorá má ako reprezentačnú vzorku, reprezentatívnu vzorku Mazureka, Suju, ktorí vyslovene spochybňujú očkovanie, ktorí tárajú najprv, že covid neexistuje, že to je len obyčajná, potom prídu s tým, že je to obyčajná chripôčka. Keď pomre veľa vašich fanúšikov, vašich straníckych fanúšikov, alebo bývalej strany, Ľudovej strany Naše Slovensko, a vy stále ste s nimi, povedzte mi, čo ste to za charakter. Vy viete, že oni vyslovene klamú, vyslovene zavádzajú, a vy tam sedíte medzi nimi. A vy veľmi dobre viete, že to, že tá vakcína je bezpečná a že tá vakcína je, chráni ľudí, a vy ako doktor tam medzi nimi sedíte, pozeráte sa na to, tak ja nerozumiem, že či ste si zvykol na ten dobrý plat, alebo je to super partia na pivo, ale vy ako doktor toto tolerujete. To je pre mňa niečo nezmyselné a nepochopiteľné. Ja byť vami, ja sa hanbím, ja nechodím von medzi slušnú spoločnosť, medzi lekárov. Ja neviem, ako vy môžte sedieť na nejakom konzíliu medzi lekármi alebo akékoľvek porady máte. Vy sa musíte hanbiť ako pes za to, čo títo pokémoni stvárajú. A, pán Kočiš, vy ste normálne komik, pretože všetky očkovania sú vyhláškou, vždy všetky očkovania sú robené vyhláškou. Vy len preto, že si chcete do parlamentu dostať zákon, aby ste tu mohli ostať tliachať tie svoje nezmysly, ohrozovať ľudí, tak chcete, aby to išlo zákonom, zákonom, aby ste mohli zase posielať nábojnice ľuďom, aby ste sa mohli vyhrážať a posielať na nich svoje, vaše stáda, zmanipulované stáda, ktoré sa vyhrážajú ľuďom, vypisujú nezmysly len preto, že ste ich zmanipulovali klamstvami. Rozprávate to krásne, emotívne, hučíte pritom, ale sú to vždy len klamstvá. (Potlesk.)
Sulík, Richard, predseda NR SR (2011-09-13):
Ďakujem. Poprosím spoločného spravodajcu z výboru pre európske záležitosti pána poslanca Osuského, aby Národnú radu informoval o výsledku prerokovania správy vo výboroch.
Lukáč, Jozef, poslanec NR SR (2016-04-21):
Ďakujem. Súhlasím s kolegom Hegerom vo všetkom, čo povedal. Zvlášť by som mu chcel zdôrazniť časť doprava, v ktorej spomínal dostavbu D1, ako je to jedna z priorít vlády. A v podstate každá vláda, ktorá tu bola za posledných šestnásť, dvadsať rokov, posledné štyri volebné obdobia, mala túto prioritu. Ja by som bol najradšej, keby boli voľby každý rok, lebo každý rok by mi otvorili smerom do Prešova 30 km diaľnic. Bohužiaľ, voľby sú raz za štyri roky. Momentálne to vyzerá, že tá diaľnica nebude ani v roku 2028, podľa toho, čo som prepočítal podľa súčasnej situácie, aká je. Je tu ešte jedna veľmi vážna vec, to je mesto Prešov, kde sa vlastne aj tá slabá niť, ktorá spája momentálne Bratislavu s Košicami cez Prešov pretrhne, keďže je tam mimoriadna situácia v doprave, ktorá nie je riešená, napriek tomu, že štátny tajomník Stromček to prisľúbil ešte v novembri. Ďakujem.
M. Hort, podpredseda NR SR: (2008-04-01):
Otváram týmto všeobecnú rozpravu k uvedenému návrhu zákona. Konštatujem, že do rozpravy písomne sa za poslanecké kluby neprihlásil nikto. Prihlásili sa však písomne títo poslanci: pani Lucia Žitňanská a pán Stanislav Janiš. Dávam teraz slovo v rozprave prvej písomne prihlásenej pani Lucii Žitňanskej, po nej bude v rozprave vystupovať pán Stanislav Janiš. Po vystúpení týchto dvoch písomne prihlásených poslancov bude možnosť prihlásiť sa do rozpravy ústne. Nech sa páči, pani poslankyňa, máte slovo.
Cmorej, Peter, poslanec NR SR (2022-03-16):
Ďakujem pekne. Ja mám procedurálny návrh. Vážený pán predsedajúci, v mene troch poslaneckých klubov OĽANO, SME RODINA, SaS týmto podávam procedurálny návrh, aby sa bod č. 8, tlač 867, tzv. parkovanie na chodníkoch, zaradilo na rokovanie tejto schôdze dnes a to bezprostredne po skončení hlasovania. Ten dôvod je ten, že už teda chytáme psa za chvost a konečne sme došli k nejakej dohode. Takže ja teda pevne dúfam, že plénum umožní, aby sme o tom rokovali čo najskôr. Ďakujem.
Danko, Andrej, predseda NR SR (2019-03-29):
Na vystúpenie pána poslanca štyri faktické. Uzatváram možnosť prihlásenia. Pani poslankyňa Gaborčáková.
Grendel, Gábor, podpredseda NR SR (2021-06-15):
S faktickou poznámkou pán poslanec Eduard Kočiš.
Jurinová, Erika, podpredsedníčka NR SR (2014-11-09):
Páni poslanci, prosím vás o kľud v miestnosti, aby mohla vystúpiť pani poslankyňa.
Stančík, Andrej, poslanec NR SR (2021-06-15):
Ďakujem za slovo. Toto odvolávanie sa nesie v duchu takých dvoch paradoxov. Na jednej strane tu Robert Fico už rok pomaly svätorečí ľudí ako pán Bödör alebo pán Kováčik, možno keď budú odsúdení, tak ich rovno vyhlási za svätých. Celý čas tu hovorí o nejakých sfalšovaných obvineniach, krivých výpovediach, manipulácii a teraz vlastne ide odvolať ministra, ktorý bol sedem rokov krivo obvinený, ktorý bol prenasledovaný len kvôli tomu, čo mu tam uznal súd, to nie sú žiadne domnienky, že si dovolil poukázať na tunelovanie verejných financií. A na druhej strane taký paradox je ešte jeden, že celý rok sa tu znova vykresľuje, teda už teraz bývalý premiér Igor Matovič ako človek, ktorý je neznalý, nevie nič robiť, ktorý je neschopný. No na druhej strane počúvame o tom, ako on je taký nejaký, akýsi krstný otec, ktorý ako bábkar manipuluje súdmi, Najvyšším súdom, políciou, prokuratúrou, NAKOU ako nejaký taký geniálny manipulátor z nejakého veľmi zlého hollywoodskeho filmu. Tak možno by ste si už mohli zvoliť, aký teda scenár na to použijete.
Hrnčiar, Andrej, podpredseda NR SR (2019-09-12):
Tri faktické poznámky. Nech sa páči, pán poslanec Kotleba.
P. Hrušovský, predseda NR SR: (2005-09-23):
(Hlasovanie.) 88 prítomných, 79 za návrh, 1 proti, 7 sa zdržalo, 1 nehlasoval. Návrh uznesenia sme schválili. Teraz prosím pána poslanca Elsnera, aby z poverenia výboru pre obranu a bezpečnosť Národnej rade predložil návrh uznesenia k prerokúvanému návrhu na vyslovenie súhlasu s prítomnosťou irackých vojenských policajtov na území Slovenskej republiky za účelom uskutočnenia výcviku (tlač 1290). Nech sa páči. J. Elsner, poslanec: Ďakujem, pán predseda. Vzhľadom na to, že v rozprave k tejto správe nevystúpil žiadny poslanec ani poslankyňa žiadna, môžete dať hlasovať, že Národná rada Slovenskej republiky vyslovuje súhlas s prítomnosťou irackých vojenských policajtov na území Slovenskej republiky za účelom uskutočnenia výcviku  v počte 16 vojenských policajtov a 2 poručíkov v trvaní 9 týždňov so začiatkom po 1. októbri 2005.
V. Veteška, podpredseda NR SR: (2003-03-06):
V. Ďaďo, poslanec: Vážený pán kolega, nás asi ťažko kto bude podozrievať z nejakého priateľstva alebo vzájomných sympatií. Napriek tomu však si nesmierne cením vaše vystúpenie dnes a cením si ho predovšetkým preto, že ste preukázali ním cestu, nám poslancom Národnej rady, ako uchovať dôstojnosť tohto orgánu voči kontrole výkonnej moci. Že ste ukázali cestu, ako je možné nielen kultúrne, ale aj pravdivo pomenovať veci, ako je možné v budúcnosti zvýšiť dôveryhodnosť Národnej rady, nás všetkých poslancov bez rozdielu toho, odkiaľ sme, v očiach verejnosti, ktorá od nás očakáva skutočné, praktické kroky, z ktorej života alebo peňazí a daní my všetci poslanci žijeme. Ďakujem vám. (Potlesk.)
Marosz, Ján, poslanec NR SR (2017-05-19):
Ďakujem za slovo. Vážený pán predsedajúci, vo všeobecnej rozprave vystúpil jeden poslanec a nepodal žiadny návrh. Preto prosím, aby ste dali hlasovať o tom, že Národná rada prerokuje návrh zákona v druhom čítaní.
A. Slafkovský, poslanec: (2010-01-20):
Ja sa len chcem opýtať pána Pelegriniho, a v tom je ten škandál a tá demagógia, že sa nehanbí zobrať do úst na svoju podporu európskeho komisára, ktorému už nepovedali, keď sa pýtali na jeho názor alebo keď si ho chce zobrať ako barličku, ktorého sa už neopýtali to, že ako na to reagujú občania, aké sú praktické nedostatky, prečo je to mýto tak drahé, prečo je drahšie, ako je v susednej krajine, prečo toľko peňazí ide na predražený tender, ale vytrhne jednu vec z toho, ktorá je technická záležitosť a ktorá nemá nič spoločné s ekonomickým a morálnym dopadom celého tohto vášho humbugu. Takže ďakujem pekne, demagógia ako vystrihnutá, poučím sa.
V. Veteška, podpredseda NR SR: (2005-06-24):
D. Bollová, poslankyňa: Ďakujem pekne, pán predsedajúci. Je mi ľúto, že rozprava k tomuto bodu programu bola rozdelená a tak trošičku, dovoľte mi vysloviť podozrenie, že zámerne. Tak sa aj stáva, že dnes už v rozprave vytýkate vystupujúcim, tu z pléna sa im vytýka, že sa odchýlili od podstaty veci. Ja som vo svojom vystúpení na minulej schôdzi vzniesla niekoľko výhrad, konkrétnych výhrad voči správe. Očakávam, že v záverečnom vystúpení predkladateľa sa dočkám reakcie, respektíve odpovedí na výhrady voči správe, ktorá tu bola prednášaná. Takže pokúšam sa týmto, touto svojou faktickou poznámkou prispieť k tomu, čo ste povedali, pán predseda, aby sme sa vrátili k reálnemu posudzovaniu správy. Budem veľmi rada, ak sa takého niečoho dočkáme. Ďakujem.
Laurenčík, Milan, podpredseda NR SR (2020-09-29):
S reakciou, pani poslankyňa Lucia Drábiková.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 142 poslancov, za 107, proti 7, zdržalo sa 27, 1 nehlasoval. Konštatujem, že tento návrh sme schválili. Pristúpime k hlasovaniu v prvom čítaní o návrhu poslancov na vydanie zákona, ktorým sa mení a dopĺňa zákon č. 18/1996 Z. z. o cenách. Je to tlač 1650, bod 98 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jánovi Blcháčovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 1650.)
Laššáková, Jana, podpredsedníčka NR SR (2013-11-29):
Pán poslanec Štefanec, nech sa páči.
Blanár, Juraj, podpredseda NR SR (2022-03-18):
Ďalší v rozprave vystúpi pán poslanec Cmorej, ktorý je ako poverený člen poslaneckého klubu SaS. Nech sa páči, pán poslanec.
V. Veteška, podpredseda NR SR: (2006-03-15):
J. Cuper, poslanec: Ďakujem, pán predsedajúci, kvôli zápisu sa to prečítať musí. Navrhujem, aby sa...
Kollár, Boris, predseda NR SR (2022-02-15):
Prosím, prezentujme sa a hlasujeme. (Hlasovanie.) Prítomných 128 poslancov, za 84, proti 20, zdržalo sa 23, nehlasoval 1. Konštatujem, že sme tento návrh schválili. Pokračujeme hlasovaním o bode 22 programu. Je to prvé čítanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a o organizácii ústrednej štátnej správy, tlač 832. Spravodajcom je pán poslanec Jozef Lukáč. Prosím, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 832.)
Suja, Miroslav, poslanec NR SR (2023-01-26):
Ďakujem za slovo, pán predsedajúci. No mohol by som povedať, že sme počuli pacienta Wagnerovho ústavu alebo debila, alebo plagiátora, ale nepoviem to, pán predsedajúci. Poviem, že sme počuli pročkovca, toho najväčšieho Matoviča. A to je najväčšia urážka, aká momentálne na Slovensku je. To je presne ten Matovič, ktorý hovoril, že on nepotrebuje ochranku, že on robí všetko pre ľudí a chodí teraz v opancierovaných autách a s ochrankou aj ako poslanec. To je presne ten istý klamár a zlodej! On tu hovoril nejakú definíciu mafie, ale presne táto vládna koalícia spĺňa všetko to, čo povedal! Celú tú definíciu mafie! Vy ste tu hovoril, že je slušnosť tu zostať a vypočuť si faktické poznámky! Vetrák! No kde je Matovič?! Sa pýtam. Zmizol ako smrad, ktorý sa bojí! Mohol by som mu zasa povedať, že ako debil a psychopat! Nie! Ako Igor Matovič! Presne zmizol ako Igor Matovič. To je taký psychopat, že on závidí aj Pellegrinimu jamky, že keby mohol, tak nie tie miliardy, on ukradne ešte aj Pellegriniho jamky! A toto je presne táto banda, ktorá tu vládne! Obyčajná obluda! Obluda zlodejská, ktorá nemá hanbu sa postaviť pred tento rečnícky pult a kázať tu o morálke! Obyčajný plagiátor! Celá tá jeho banda, ktorá tu je, čo ste nastvárali za tri roky! A vy máte tú drzosť teraz sa obracať na občanov Slovenskej republiky, nech sú akejkoľvek národnosti a kázať im o morálke?! Toto, čo ste tu tri roky nastvárali?! Čo sa tu držíte zubami-nechtami, aby ste mali 5 000-eurové platy?! Viete dobre, že celé leto sa robiť nebude nič. Že to budete dostávať zadarmo. Máte vy Boha pri sebe? Banda zlodejská! Vy idete vykrikovať zlodejom predchádzajúcim, že kradli? A vy ste akí? Kde sú tie tri miliardy, ktoré hovoríte, že ukradli každé tri roky. Alebo každý rok. No kde sú? Takisto ste ich ukradli. Rozhadzujete si posty medzi sebou, takto si kupujete poslancov. Toto je presne táto nová vláda, čo v histórii Slovenska tu ešte nebola. Môžte sa hanbiť!
Viskupič, Jozef, poslanec NR SR (2011-03-25):
Ďakujem, pán predsedajúci. Vážený pán predseda parlamentu a predseda strany SaS, ja ako liberál v konzervatívnom krídle liberálnej strany vám chcem povedať na otázku ohľadom transpozície, ktorú som riešil aj, aj na európskom výbore, mám na to len jedno slovo, keďže vidím, že je veľa rečníkov prihlásených, z tohoto pohľadu, tak ako ste to opísali, mám fakt jedno slovo a poviem bravó. Je to tak, nemalo by to pôsobiť v našom právnom systéme a myslím si, že je absolútne legitímne vyjadriť aj z pozície predsedu parlamentu a predsedu liberálnej strany postoj, aký ste vyjadrili. Zároveň chcem povedať, že si veľmi vážim to, že ste ako liberál umožnili prejav aj formou možno trošku nad rámec tejto rokovacej sály tým, že na tričkách a aj vystúpením Igora Matoviča ste mu dali to dvoj-, trojminútové slovo vyjadriť vlastný názor. Ďakujem.
Danko, Andrej, podpredseda NR SR (2023-12-13):
Poslankyňa Šrobová.
Gál, Gábor, poslanec NR SR (2013-12-17):
Ďakujem za slovo, pán predseda. Prosím, dajte hlasovať o tom, že Národná rada prerokuje návrh ústavného zákona v druhom čítaní.
Bugár, Béla, podpredseda NR SR (2010-12-15):
Pani poslankyňa Kiššová.
Poliačik, Martin, poslanec NR SR (2012-12-11):
No pán poslanec Matovič v podstate teraz rozčeril opäť akúkoľvek istotu o tom, že by mohli platiť politické dohody na Slovensku, ako keby už vopred vedel, ako voľba dopadne. Myslím si, že je to smutné. Keď sa pozrieme naspäť na voľby iných funkcionárov, ktoré prebehli Národnou radou, tak vidno, že nominanti strany SMER, ktorí aj v tomto volebnom období boli navrhnutí na základe širokej politickej dohody, získali viac ako sto hlasov, stodvadsať niekedy, pretože jednoducho opoziční poslanci rešpektovali dohody. A keď bol niekto dohodnutý ako spoločný kandidát, tak ho podporili. Mne je veľmi ľúto, že už mesiace a mesiace sa tu hráme na to, že opozícia má na niečo právo, a SMER okato šliape po mandáte každého jedného poslanca, keď hovorí: „My dáme toľkoto hlasov, dáme toľkoto hlasov a presne toľkoto hlasov.“ Presne tie isté reči, ktoré tu boli mesiace a mesiace pri voľbe generálneho prokurátora, alebo kandidáta na generálneho prokurátora, teraz vidíme v priamom prenose, keď dokáže predstaviteľ strany SMER povedať: „My dáme presne osem alebo presne desať hlasov v tajnej voľbe v Národnej rade.“ Dúfam, že toto divadielko sa skončilo a bude dnes rešpektovaná široká politická dohoda a zvolíme navrhnutého kandidáta, keďže má plnú podporu opozície, tak ako ste si to, páni a dámy, v strane SMER želali. Ďakujem. (Potlesk.)
Budaj, Ján, poslanec NR SR (2017-09-08):
Prosím vás, pán Kéry, ste smiešny. Ja som od rána neodišiel z tejto lavice, možno ako jediný, pretože predkladám ďalší zákon. Však neklamte ešte aj v takej sprostosti. Ale teraz k veci. Naozaj som hovoril zmierlivo, aj keď sa zdá, že to sa neoplatí, lebo za slušnú reč ešte vás opľujú. Hovoril som zmierlivo, aby som upozornil, nevracajte sa proste do éry Mečiara, skutočne nerobte náhubkové zákony, nerobte partokratických šéfov ÚVO, to všetko už bolo proste a o tom sú teraz filmy. Tí ľudia sa hanbia, že pri tom účinkovali, nerobte to. Ak to myslíte vážne, ja sa k tomu hlásim, áno, poďte, sadneme si, že si vieme urobiť spoločný rokovací poriadok, či vieme urobiť zákon o štátnej službe, aby tam všetci ľudia nestáli s otrčenou rukou, že si vieme urobiť antikorupčné zákony, čo nebudú len trieskaním po vode, ale budú skutočne meniť to Slovensko, budú zastavovať korupciu. Však žiaden z tých politikov, ktorý bol podozrivý k korupcie a či bol modrý alebo červený, ešte pred súdom nestál. Tak buď sme najčistejšia krajina na zemeguli, alebo tu v tomto kráľovstve čosi smrdí a smrdí to z tejto miestnosti. V miestnosti, v ktorej sedíme z centra moci, ktorou je Národná rada Slovenskej republiky. Poďte teda hovoriť otvorene o tom, ako tento smrad vyvetrať a vznikne potom lepšia dôvera, aj keď opozícia vždy bude musieť plniť svoju polohu, nebude sa musieť obávať, že prichádza k vytváraniu mafiánskeho štátu.
Šeliga, Juraj, podpredseda NR SR (2021-02-04):
Ďakujem pekne, pán minister. Pán poslanec a predseda výboru Viskupič, poprosím vás o návrh stanoviska z výboru. Nech sa páči.
Susko, Boris, poslanec NR SR (2023-02-16):
Ďakujem pekne za slovo. Vážený pán predsedajúci, kolegyne, kolegovia, v rozprave som vystúpil iba ja a podal som dva pozmeňujúce a doplňujúce návrhy. Prvý pozmeňujúci návrh rieši legislatívnotechnické úpravy možnosti skráteného volebného obdobia referendom, čo je vlastne predmetom aj samotného návrhu zákona, a druhý pozmeňovací návrh, ktorý som podal, rieši možnosť zrušenia už vyhláseného referenda na návrh petičného výboru, ak medzi vyhlásením referenda a termínom dôjde k zmene právnej úpravy v tejto veci. Aby vás to nemý... nemiatlo, na internetovej stránke sú podané štyri návrhy, avšak v pléne som predložil a hlasovať budeme len o dvoch, pretože už medzitým sa zmenila ústava vo veci uznesenia, takže tie pôvodné dva návrhy, ktoré tam sú, som v pléne nepredložil. Keďže od podania pozmeňujúcich návrhov tesne neuplynulo 48 hodín, pán predsedajúci, dajte najprv hlasovať o skrátení lehoty podľa § 83 ods. 4 rokovacieho poriadku.
Jurinová, Erika, podpredsedníčka NR SR (2014-09-12):
Pán poslanec Zajac.
Hudacký, Ján, poslanec NR SR (2013-09-11):
... energií a elektrickej energie pre podniky, firmy, a to zhoršuje konkurencieschopnosť – či už našej krajiny, ale takisto aj Európskej únie ako takej. Nechcem hovoriť tu vo faktickej poznámke o odkupovaní 49-percentného podielu, minoritného podielu materskej spoločnosti, stratovej materskej spoločnosti SPP. Myslím si, že ešte bude dosť času a priestoru na to, aby sme túto tému rozobrali do podrobností. Ďakujem pekne.
T. Rosová, poslankyňa: (2009-12-09):
Nechcem teda vyvracať bod po bode, ale chcem len upozorniť na to, čím ste začali, a to sú finančné nároky vyplývajúce pre rozpočet verejnej správy z nášho návrhu. V stave, keď nie sú v rozpočte vôbec peniaze na to, aby sa tento zákon skutočne dostal do praxe, aby sa učitelia mohli vzdelávať tak, ako to bolo deklarované, to považujem skoro za cynické. To, že niekto odučí 2 alebo 3 hodiny, skutočne nemôže predsa zvýšiť žiadne náklady, naopak, tie odučené hodiny predsa ostanú vykonanou prácou, ktorá inak by bola vykonaná za odmenu. Takže je mi teda ľúto, je zjavné, že nie je chuť debatovať o podstate pedagogickej práce, o tom, kto je dobrý a kto nie je dobrý učiteľ, a opakovane teda budem musieť asi konštatovať, že sa tento parlament na rozumnej veci nedokázal zhodnúť. Ďakujem.
Paška, Pavol, predseda NR SR (2014-10-15):
Ďakujem pán minister. Dámy a páni, pán spravodajca? (Nesúhlasná reakcia spravodajcu.) Nie. Prerušujem rokovanie. Poobede potom pán poslanec Mihál a pán spravodajca. Ďakujem pekne. Vyhlasujem obedňajšiu prestávku do 14.00 hodiny. (Prestávka.) (Po prestávke.)
Jurinová, Erika, podpredsedníčka NR SR (2013-03-20):
Nech sa páči. Prosím pána spravodajcu, aj pána predkladateľa, aby zaujali svoje miesta. Vysvetlil, že nie je to od veci.
P. Hrušovský, predseda NR SR: (2003-07-04):
(Hlasovanie.) 122 prítomných, 121 za návrh, 1 sa zdržal. Uvedené body zo spoločnej správy sme schválili. Prosím ďalší návrh.
Glváč, Martin, podpredseda NR SR (2018-09-17):
S reakciou pán poslanec Mazurek.
Paška, Pavol, predseda NR SR (2014-06-27):
(Hlasovanie.) 128 prítomných, 90 za, 37 sa zdržalo, 1 nehlasoval. Návrh sme postúpili do druhého čítania.
Antošová, Eva, poslankyňa NR SR (2018-11-27):
Áno, ďakujem pekne za slovo. Pán kolega Dostál, vy na začiatku svojej rozpravy ste povedali, že nami predkladaný zákon je absurdný. No ja keď som vás počúvala, najmä zo začiatku, tie vaše výpočty sú čisto absurdné a sú to špekulácie domotané a skutočne vám skoro nikto nerozumel. Na rozdiel od vás, pán kolega, aj od pána prezidenta, som presvedčená, že prijatie tohto zákona je nevyhnutné a vyžiadala si to politická nekultúra na Slovensku. Totižto náš zákon rieši v prvom rade transparentné financovanie a demokratické princípy vo vnútri každej politickej strany. Podotýkam, že keby sme nemali na Slovensku politické strany so štyrmi ľuďmi, politické strany porušujúce zákon o financovaní, politické strany bez adresy, marketingové firmy, ktoré dokážu vyrobiť z neznámeho človeka primátora, a tak ďalej a tak ďalej, naozaj vtedy by ste mali pravdu, tento zákon by potrebný nebol. A tie pripomienky, že napríklad politická strana zapatroší doklady. Prepáčte, ak teda má politická strana bordel vo svojich papieroch, prepáčte za výraz, tak potom ako takáto politická strana by chcela riadiť tento štát? Ďakujem.
M. Belásová, poslankyňa: (2008-05-15):
V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Cieľom návrhu zákona je zlepšiť sociálnu situáciu osôb, ktoré boli priamo zasiahnuté, ako aj ich najbližších rodinných príslušníkov. Politické delikty a perzekúcie v dobe neslobody postihovali nielen odsúdených deportovaných, usmrtených politických väzňov, ale aj ich najbližších rodinných príslušníkov. Predložený návrh zákona je v súlade s Ústavou Slovenskej republiky a ďalšími všeobecne záväznými právnymi predpismi a medzinárodnými dohovormi, ktorými je Slovenská republika viazaná. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 na tom, že po rozprave prerokuje uvedený návrh zákona v druhom čítaní. Súčasne odporúčam v zmysle § 74 ods. 1 zákona č. 350/1996   Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 634 z 28. apríla 2008 prideliť návrh zákona, tlač 624, na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre obranu a bezpečnosť, Výboru Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem v súlade s citovaným rozhodnutím predsedu Národnej rady Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 16. júna 2008 a gestorský výbor v lehote do 17. júna 2008. Ďakujem, pán predsedajúci, otvorte, prosím vás, rozpravu.
Jasaň, Viliam, poslanec NR SR (2013-10-22):
Ďakujem pekne. Ja som si pôvodne povedal, že nebudem reagovať, ale už na bývalých troch ministrov práce sociálnych vecí, rodiny, ktorí mali možnosť a mali aj väčšinu v parlamente, mohli všetko, čo teraz navrhujú, schváliť. Ale spýtam sa na to, čo som sa už pýtal, keď pán kolega predkladal tieto zákony alebo tieto novely. Vy si myslíte, že ani chudobná rodina alebo dieťa, ktoré sa narodí v chudobnej rodine, nemá nárok na takýto príspevok? Ja si myslím, že má. Je, samozrejme, otázne, ako k tomu pristupuje, ako ho využíva, ale to nie je dôvod na to, aby to jednoducho nedostalo. Druhá otázka je alebo druhá poznámka je, čo osamelá matka? Matka, ktorá sama bude to dieťa vychovávať bez otca. Čo matka, ktorá porodila, a z rôznych dôvodov, a vtedy ste sa mi smiali, keď som to povedal, z rôznych dôvodov neprizná svojho otca. Aj takí sú, čo s nimi? A posledná poznámka, takto vystupovať opozičnému poslancovi je to veľmi jednoduché a ľahké a vágne, len škoda, že ste tento, ako vy nazývate, obludný systém nenastavili ináč už vtedy, keď bol ministrom pán Brocka, potom pán Kaník a naposledy, ale to len veľmi krátko, pán Mihál. Ale skôr sa obraciam na vás dvoch, prečo ste to neurobili? Tak ste aj mohli teraz, prednedávnom ste ešte vládli. Prečo ste to neurobili? Takže viete, trošku aj takej, takého iného pohľadu na aj tú chudobu, ktorá na Slovensku je a o ktorej ste hovorili. Aj oni majú nárok na to. Ďakujem.
Mizík, Stanislav, poslanec NR SR (2019-04-03):
Vážené panie poslankyne, vážení páni poslanci, vážený predsedajúci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 1368). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 3. mája 2019 a gestorský výbor do 7. mája 2019. Prosím, pán predseda, otvorte všeobecnú rozpravu.